text: दुष्यंत सिंह और दिनेश सिंह भी हैं आरोपी मामले में दो अन्य व्यक्ति दुष्यंत सिंह और दिनेश गावरे भी आरोपी हैं। आरोप हैं कि हिरण के शिकार के समय दुष्यंत सिंह कथित तौर पर सलमान के साथ था, जबकि दिनेश गावरे के बारे में बताया जाता है कि वह सलमान का सहायक था। सरकारी वकील ने कहा कि दिनेश गावरे अदालत में कभी उपस्थित नहीं हुआ और मुख्य आरोपी ने उसे छिपाया। गैंगेस्टर की धमकी को देखते हुए सुरक्षा कड़ी तीन माह पूर्व कुख्यात गैंगेस्टर लारेंस विश्नोई ने सलमान को जोधपुर में मारने की धमकी दी थी। लारेंस जोधपुर सेंट्रल जेल में ही बंद है। यदि सलमान को सजा होती है, तो धमकी की गंभीरता को देखते हुए जेल प्रशासन ने अभिनेता को पर्याप्त सुरक्षा उपलब्ध कराने की तैयारी भी कर ली है। डीसीपी अमनदीप सिंह के अनुसार, पुलिस सलमान को होटल से कोर्ट तक पूरी सुरक्षा देगी।